ครม.ค้านวัฒนธรรมบอร์ดลาออกยกชุด
โพสต์ทูเดย์-"กรณ์" เผย ครม.ไม่เห็นด้วยกับการลาออกของคณะกรรมการรัฐวิสาหกิจทั้งคณะ หวั่นสานงานไม่ต่อเนื่อง
12 ม.ค. 2553

โพสต์ทูเดย์-"กรณ์" เผย ครม.ไม่เห็นด้วยกับการลาออกของคณะกรรมการรัฐวิสาหกิจทั้งคณะ หวั่นสานงานไม่ต่อเนื่อง
นายกรณ์  จาติกวณิช  รัฐมนตรีว่าการกระทรวงการคลัง  กล่าวว่า  ที่ประชุมคณะรัฐมนตรีหารือเกี่ยวกับวัฒนธรรมการลาออกจากคณะกรรมการรัฐวิสาหกิจทั้งคณะ  เมื่อมีการเปลี่ยนแปลงการเมือง โดยเห็นว่าไม่ควรดำเนินการให้เป็นประเพณีในลักษณะดังกล่าว  แม้จะมีรัฐบาลชุดใดเข้ามาบริหาร คณะกรรมการชุดเดิมก็ควรมีบางส่วนหรือส่วนใหญ่บริหารต่อ  เพื่อให้องค์กรบริหารงานได้อย่างต่อเนื่อง  นอกจากนี้  ยังเร่งให้รัฐวิสาหกิจหลายแห่งที่มีผู้บริหารระดับสูงรักษาการนานเกิน   1  ปี  ควรเร่งรัดขั้นตอนการสรรหาให้เสร็จภายใน  1  ปี  เพื่อให้มีผู้บริหารระดับสูงตัดสินใจวางแนวนโยบายบริหารในรัฐวิสาหกิจ